
Операциялық жүйе. Командалық жол режимі . 
Жұмыстың мақсаты: Командалық жол режимінеде файлдармен жұмыс жасау командаларымен танысу 
Команда деп – қолданушының компьютермен операциялық жүйеде қарым – қатынас тәсілдерін айтады. Командалар ақпаратты жіберу, құрылғыларды қосу, ақпаратты енгізу, шығару процесстерін ұйыдастырады. Командалар не дискіде, файлдар түрінде не болмаса командалық процессор (command.com) құрамында сақталады. Кез келген бағдарлама сияқты команданың да өз нақты аты болады, типі *.com немесе *.exe болады. Команданы енгізу командалық жолда ұйымдастырылады.
Командалық жол – деп шақыру белгісі бар экрандық жолды айтады.
Команданы жазу форматы     команда аты [параметрлер]
Мысалы:
C:\>DIR D:\KAT1\*.TXT /P

Командалар классификациясы
MS-DOS барлық командалары резидентті және транзитті болып екі үлкен топқа бөлінеді. Резидентті (ішкі, бірге қүрылған) командалар қызмет ететін COMMAND.COM файлының құрама бөлігі болып табылады. Олар — тез орындалатын жиі қолданылатын қарапайым командалар. Бүл топқа: DIR, MD, CD, RD, TIME, DATE, REN, DEL, TYPE, COPY жөне т. б. командалар жатады.
Транзитті (сыртқы, шақырылып іске қосылатын) кірме командаларға дискідегі программалық файлдар жатады. Оларды іске қосып орындаудан бұрын дискіден оқу керек. Бүл топқа мына командалар жатады: FORMAT, ATTRIB, TREE, MODE, DISKCOPY және т. б.
 
Резидентті (ішкі) командалар
Каталогтармен жұмыс істейтін командалар Бұл топқа DIR, CD, RD, MD командалары жатады.
Қолданушының DOS-пен қарым-қатынасы команда түрінде жүзеге асады. Команда DOS-тың шақыруына жауап ретінде еңгізілетін символдар жолы. Қолданушының әр командасы DOS орындауы қажет әрекеттер, мысалы: Файлды басып, экранға каталогтың тақырыбын шығару.
DOS командасы. Команда атынан және шақырылатын бағдарламадан тұрады және параметрі болуы мүмкін. Әрбір команданы енгізу Enter батырмасын басу арқылы аяқталады. Команда аты немесе бағдарлама, параметрлері де латын әріптерінің бас немесе кіші әріптерімен берілуі мүмкін.
DOS қолданушымен қарым-қатынасқа дайын болса, ол экран бетіне А:\> немесе C:\> шақыруын шығарады. Бұл DOS-тың команда қабылдауға дайын екенінің белгісі.
DOS командалары жайлы анықтама алу.
DOS командалары немесе бағдарламалары жайында қысқа анықтама алу үшін сіз сол команданы /? параметрлерімен енгізуге болады. Мысалы: ren командасы жайлы анықтама алу үшін ren/? командасын енгізу қажет. Экран бетінде оны шақыру форматы мен бағдарламаның тағайындалуының анықтамасы шығады.
Dir  командасының көмегімен диск каталогының тақырыбын экран бетіне шығару.
MS-DOS командалық жолында теріңіз: Dir және {Enter} басыңыз, экран бетіне С: түбірлі каталогының жеке және ішкі каталогтарының тізімі шығады. Мүмкін ол экран бетіне сыймай қалады, онда команданы Dir/Р кілтімен қайтадан еңгізіп көріңіз. Тізім экран бетіне бөлшектеніп шығады. Тізімнің келесі фүзіндісін көру үшін кез-келген батырманы басу керек.
Әр бір каталог үшін (< Dir > (күн, ай, жыл) және (сағат, минут) форматындағы шығу күні мен уақыты көрсетіледі) әр файлға ұзындығы (байтпен), құрылған күні мен уақыты немесе ақырғы жаңартылуы көрсетіледі. Қорытындысында дисктегі бос орынның көлемі мен каталогтың барлық файлдарының көлемі көрсетіледі.
MS-DOS-пен жұмыс кезінде файлдардың ат үлгілері деп аталатын - <?> <*> символдары жиі қолданылады. Үлгілер командаларда бірден бірнеше файл белгілеуге қолданылады. Файлдың атындағы немесе типіндегі  * белгісі - кез-келген бірнеше символдарды, ал ? белгісі - кез келген бір символды ауыстырады. (Р*.* - барлық  аты Р-дан басталатын, *.PAS – барлық PAS типті файлдар.)

Dos командаларының енгізу-шығаруларын қайта бағыттау.
Кейде DOS бағдарламалары мен командалары экран бетіне шығаратын мәліметтерді дисктегі файлға көшіру керек болса немесе принтерге шығару керек болса және т.б. Кейде мәліметтерді пернетақтадан еңгізгенше, сәйкес мәліметтерді дисктегі файлдан алған ыңғайлы болады. DOS-қа кіретін командалар мен бағдарламалар үшін енгізу-шығаруды қайта бағыттау құралдар көмегімен жасауға болады.
Енгізу-шығаруды бағыттауды DOS командалық жолында беру керек:
команда>файл аты көрсетілген команданың көмегімен экранға шығарылатын хабарды файлға бағыттау. Егер файл бар болса, ол жаңа файлмен өзгертіледі.
команда>>файл аты көрсетілген команданың көмегімен экранға шығарылатын хабарды файлға бағыттау.  Егер файл бар болса, онда хабар осы файлдың соңына қосылып жазылады.
команда<файл аты команда ның (бағдарламаның )енгізу мәліметтерін пернетақтадан  емес, файлдан оқуы;
команда | команда –экран бетіне бірінші команда шығаратын хабарларды екінші команда үшін кіріс мәліметтері болатындай тапсыру.

Мәтіндік  файлдарды құру
Мәтіндік файл құру үшін, мәтіндік файлмен жұмыс істей алатын кез-келген редакторды қолдануға болады, мысалы Norton Commander редакторы. Ыңғайсыз болсада кішкентай мәтіндік файлдарды пернетақтадан енгізуге болады. Ол үшін copy con файл аты командасын енгізу жеткілікті.
Бұл команданы еңгізгеннен кейін файлдың әр жолын жеке енгізу қажет. Әр жолдың соңында Enter пернесін басу керек, ал мәтінді толық еңгізіп болғаннан кейін  –F6 (Ctrl+Z) батырмаларын басып, содан кейін Enter пернесін басу керек. Дискте сіз берген аты бар файл пайда болады.
Файлдардың атын өзгерту, көшіру, қосу
Файл аттарын өзгерту үшін REN (Rename) командасы қолданылады.
Команда форматы: ren  файл аты1 файл аты2
файл аты1параметрі аты өзгертілетін файл аттарын береді (немесе * және ? белгілері бар аттар үлгісі), файл аты2 параметрі файлдардың жаңа атын береді.

Файлдарды көшіру үшін COPY командасы қолданылады.
Команда форматы: copy файл аты1 файл аты2
немесе  copy файл аты1 (каталог аты2)
copy командасында файл аттарының орнына DOS құрылғыларын қолдануға болады, мысалы:
CON – консоль (енгізу үшін пернетақта, шығаруға монитор) Пернетақтадан еңгізгенде файл соңы Ctrl Z немесе F6 беріледі;
PRN – принтер (тек шығатын файл ретінде).

COPY командасын сондай-ақ бірнеше файлды бір файлға біріктіруде қолодануға болады.  
Команда форматы: copy файл аты  (+файл аты)  файл аты
Егер copy командасы файлдарды біріктіруге қолданылатын болса, онда командада «+» (қосу) белгісінен кейін біріктірілетін файлдардың аты, содан кейін біріктірілген файлдар мазмұны жазылатын файл аты беріледі. 

Файлдарды салыстыру
DOS құрамындағы файлдарды салыстыру үшін FC бағдарламасы бар.
Команда форматы:  fc (параметрлер) файл аты файл аты (хаттама –файл аты)
Салыстырылатын файлдар атында * және ? белгілерін қолдануға болады. Егер хаттама файл аты берілмесе, онда салыстырылған файлдар мәлімдемесі экран бетіне шығарылады.
Файлдарды fc бағдарламасымен салыстыру екі жолмен жүзеге асады.
1) Мәтіндік файлдарды салыстыру немесе жолдарды жеке-жеке салыстыру. Бұл тәсіл бойынша, егер fc бағдарламасы файлдарда ерекшелікті анықтаса, онда ол нүктеден кейін осы файлдағы келіспеушіліктерді іздеп, қайтадан бірдей болатын жерлерін табуға тырысады. Fc бағдарламасы соңында файлдардағы ерекше жолдарды шығарады.
2) Басқа (екілік) файлдарды салыстыру, немесе байттық салыстыру. Бұл тәсіл бойынша fc бағдарламасы файлдардағы ерекшеліктер тапқаннан кейін, файлдардағы қайтадан бірдей болатын жерлерін іздеуге әрекет жасамайды. Fc бағдарламасы файлдардағы байттар айырмашылығын шығарады.
Салыстыру тәртібін беру үшін келесі параметрлерді қолдануға болады:
/L –файлдарды жол бойынша салыстыру тәртібі;
/B – файлдарды байт бойынша салыстыру тәртібі.
Файл атрибуттарын бейнелеу және өзгерту
Әрбір файл үшін каталогта оған сәйкес тіркеу құрамына тек файл аты, файл модификациясының соңғы мерзімі мен уақыты ғана емес, сондай ақ файл атрибуттары да  кіреді. Файл үшін келесі төрт атрибуттар қарастырылған: тек оқуға арналған (read-only), жасырын (system), және архивтелген (archive). Осы атрибуттардың әрқайсысы орнатылған немесе орнатылмаған болады.
Атрибуттардың тағайындалуы келесідей. Файлдың «тек оқуға арналған» атрибуты файлды өзгертуден сақтайды: бұл атрибуты бар файлды өзгерту немесе жою үшін алдымен атрибутты алып тастау керек. «Жасырын» және «жүйелік» атрибуттар кейбір жүйелік файлдармен қолданылады (мысалы, MS DOS-тың негізгі файлдары – IO.SYS және MSDOS.SYS-та осы екі атрибутта бар.) Файлдың «архивтеу» атрибуты файлды құру немесе файлды модификациялау кезінде орнатылады.
Сонымен файлдардың көбінде «архивтеу» атрибуты орнатылған. Қалған атрибуттар («тек оқуға арналған», «жасырын» немесе «жүйелік»), орнатылмаған.

Файлдарды жою
DELETE немесе DEL [диск аты:][\каталог аты\]<файл аты> 
Файлды экран бетіне, баспаға шығару.
Файлды экран бетіне шығару үшін type командасын, ал файлды баспаға шығару үшін copy командасын қолдануға болады.
Команда форматы: TYPE файл аты –файлды экран бетіне ағымдағы каталогтан шығару;
Команда форматы: COPY файл аты prn – файлды баспаға шығару.
Монитордағы экран бетін тазарту үшін CLS командасы қолданылады.
Бақылау тапсырмалары
1) DIR командасын қолдана отырып ағымдағы каталогтың файлдарының  аты мен кеңейткіштерін тұтас және жол бойынша шығару керек.
2) Өлшемі бойынша реттелген, барлық файлдардың тізімін шығару керек.
3) Алфавит бойынша реттелген каталог листингін бет бойынша экран бетіне шығару керек.
4) Өлшемі бойынша реттелген, А әріпінен басталатын барлық файлдардың тізімін шығару керек. 
5) Аттары үш символдан тұратын және соңғы символы  n әріпі болатын, ЕХЕ типті барлық файлдарды шығару керек.
6) Attrib командасымен мәлімет (справка) алу
7) Алдынғы тапсырмада  берілген жауаптың мазмұнын file1.txt. атты файлдың ішіне көшіру. Файл мазмұнын қарап шығу.
8) File1.txt файлы үшін «только для чтения» атрибутын attrib командасы көмегімен орнатыңыз.
9) Барлық .SYS кеңейткішті файлдарды С: дискіден А: дискке көшіру керек.
10) А: дисктен барлық файлдарды жою керек 

